  Майя Бывальцева Удмуртилэн командаез шальы лэзянъя (городки) усьтэм огъяросси ӵошатсконъёсын вормисе потӥз. Со сярысь Глазкарысь спортъя но лулчеберетъя «Прогресс» огъетлэн «ВКонтакте» мерлыко вотэсысь  ивортэмын. СССР-ысь спортъя дано мастерез С. И. Громовез буре ваёнлы сӥзем ӵошатсконъёс 12-18 инвожое Вятские Поляны карын ортчизы. Ужрадэ Нижний Новгород, Москва, Архангельск, Воронеж, Саратов, Тула, Челябинск, Орёл, Киров, Кострома, Мурманск улосвылъёсысь, Красноярск, Приморск, Ставрополь шаеръёсысь, Удмуртиысь, Татарстанысь, Крымысь спортсменъёс пыриськизы. Командаос пӧлын ӟырдыт нюръяськонын Удмуртиысь воргоронъёс Мурманскысь командаез вормизы. Бронза медаль Владивостоке кошкиз. Элькунмылэн командаяз Владимир Чуприков, Сергей Талов, Валерий Шкляев, Валерий Тихонов шудӥзы. Владимир Чуприков ас чотын ӵошатсконъёсын бронза медаль утӥз. Казаньысь Сергей Талов азвесь басьтӥз, Мурманскысь Михаил Стуканов – зарни. Тодэ вайытом, Удмуртиысь Сергей Шарыпов но Сергей Широбоков ӝог ветлонъя Россилэн чемпионъёсыз луизы. Тегъёс: Спорт Удмуртия Россия Глазкар  